stanford-oval/wikipedia huggingface dataset:
כנסיית סנטה מריה דל מאר (ברצלונה)

| --- | --- |

 מידע כללי
 סוג:  בזיליקה זוטרה, בזיליקה 
 כתובת:  Pl. Sta. Maria, 1, Pg. Born 1-3 i Sombrerers, 2-4 
 מיקום:  Sant Pere, Santa Caterina i la Ribera 
 מדינה:  ספרד 
 הקמה ובנייה
 תקופת הבנייה:  ?–1329
 תאריך פתיחה רשמי:  1383 
 אדריכל:  Berenguer de Montagut 
 סגנון אדריכלי:  אדריכלות גותית קטאלנית 
 קואורדינטות:  41°23′01″N 2°10′55″E﻿ / ﻿41.383611°N 2.181944°E﻿ / 41.383611; 2.181944
 אתר רשמי
  (למפת ברצלונה מוגדלת) כנסיית סנטה מריה דל מאר(למפת ברצלונה רגילה) כנסיית סנטה מריה דל מאר
 
החזית המערבית של סנטה מריה דל מאר
הסבלים של La Ribera, שהשתתפו בבניין הכנסייה, מתוארים על דלתות הכניסה הראשית
כנסיית סנטה מריה דל מאר (בקטלונית: Santa Maria del Mar - "מריה הקדושה של הים") היא כנסייה קתולית המוקדשת למריה. הכנסייה נבנתה בסגנון גותי והיא שוכנת בברצלונה, קטלוניה, ספרד. הכנסייה נבנתה בשנים 1329–1383, בתור הזהב של קטלוניה, שבמהלכו העיר שגשגה בזכות מסחר, בעיקר מסחר ימי. הכנסייה היא דוגמה מצוינת לאדריכלות גותית קטלונית ומצטיינת בטוהר ואחידות סגנונית הנדירים בדרך כלל במבנים מימי הביניים.
היסטוריה

האזכור הראשון של כנסיית מריה הקדושה של הים מתוארך לשנת 998. המבנה הנוכחי נבנה מאוחר הרבה יותר, במאה ה-14. את בניית המבנה הנוכחי יזם הקנון ברנט לול, שמינה את הארכידיקאן של סנטה מריה ב-1324. עבודות הבנייה החלו ב-25 במרץ 1329, אז הניח המלך אלפונסו הרביעי, מלך אראגון את אבן הפינה כפי שמונצח בלוח בלטינית בחזית הפונה כלפי כיכר "פוסר דה לס מוררס" (Fossar de les Moreres). האדריכלים שהיה אחראים על הבנייה היו Berenguer de Montagut (שתכנן את הכנסייה) ו-Ramón Despuig. בבנייה עצמה היו מעורבים גם הגילדות של רובע ריברה. הקירות, הקפלות הצידיות וחזיתות המבנה הושלמו ב-1350. ב-1379 פרצה שרפה בכנסייה ופגעה קשה בעבודות הבנייה. לבסוף, ב-3 בנובמבר 1383 הושלמה הבנייה וב-15 באוגוסט נערכה בה המיסה הראשונה.
ב-1428 רעידת אדמה גרמה לנזק ואבדות בכנסייה והרסה את חלון הרוזטה בחזית המערבית. חלון זה הוחלף בחלון רוזטה חדש בסגנון Flamboyant בשנים 1459–1460. איקונין ומזבח מתקופת הבארוק נהרסו בשרפה בשנת 1936. במאה ה-19 נוספה קפלת הסקרמנט המבורך ליד האפסיס.
אדריכלות > חוץ

מבחוץ, סנטה מריה דל מאר נותנת רושם של איפוק חמור-סבר שמסווה את הפנים. מאחר שהכנסייה בנויה בצמוד לסמטאות והרחובות הצרים של רובע הריברה, קשה לקבל מבט כללי על חוץ הכנסייה, למעט שתי החזיתות שצמודות לכיכרות פוסר דה לס מוררס (Fossar de les Moreres) ומריה הקדושה (Plaça de Santa Maria), ששימשו בעבר כבית קברות. האחרונה שבהן נשלטת בידי החזית המערבית ובה חלון רוזטה. פסלים של פטרוס ופאולוס ניצבים בגומחות משני צידי השער המערבי, והטימפנון מראה את המושיע מאוגף בבתולה וביוחנן המטביל. המגדל הצפון-מערבי הושלם ב-1496 אך תאומו הדרומי הושלם רק ב-1902.
אדריכלות > פנים

בניגוד לחוץ המבנה, פנים המבנה נותן רושם של אור ומרווח. היא בנויה כבזיליקה בת 3 אגפים, ללא טרנספט וללא גבול בין הספינה הראשית (המתנשאת לגובה 32 מטר) לבין בית הכמורה (presbytery). הכנסייה מקורה בקמרון צלעות פשוט שנתמך בידי עמודים דקים ומתומנים ואור רב חודר דרך החלונות הגבוהים של הספינות המשניות. מעל לקשתות הספינה הראשית, בשני הצדדים מנוקבים חלונות עגולים במקום חלונות ענק כמו בקתדרלות הגותיות של צרפת ומרכז אירופה.
בתוך הכנסייה, כמעט שאין דימויים המצויים בכנסיות הגותיות האחרות של ברצלונה: קתדרלת יולליה הקדושה וכנסיית סנטה מריה דל פי, אחרי ששרפה שפרצה ב-1936 בעת מרידה נגד הכמורה השמידה יצירות אמנות רבות בתוך הכנסייה, הידועה שבהן הייתה לוח מזבח בארוקי מאת Deodat Casanoves ו-Salvador Gurri. מספר חלונות ויטראז' שרדו מתקופות שונות.
אדריכלות > פרופורציות

לפי ההיסטוריון Josep Bracons יחידת המידה הבסיסית ששימשה בבניית הכנסייה הייתה רגל מימי הביניים באורך 33 ס"מ. לפי מידה זאת עומק הקפלות הצידיות כ-10 רגל (כ-3 מטר), רוחב הספינות המשניות הוא כפול ורוחב הספינה הראשית הוא כ-40 רגל (כ-12 מטר). הרוחב הכולל של הכנסייה הוא כ-100 רגל (כ-33 מטר) שזהו בערך גובה המבנה הפנימי (32 מטר).
בתרבות הפופולרית

בניית הכנסייה סנטה מריה דל מאר משמשת כרקע לרומן "הקתדרלה ליד הים" מאת אילדפונסו פלקונס (Ildefonso Falcones), וכן לסדרה בשם זה שהופקה על ידי נטפליקס ויצאה בשנת 2018.
גלריה

האפסיס במזרח, שוחזר ב-1967
הספינה הראשית, מבט לכיוון צפון-מזרח
מבט מערבה המראה את חלון הרוזטה ואת פרופורציות אגפי הכנסייה
החזית המערבית
הערות שוליים

1 2 3 4  Cirici, Alexandre. Barcelona paso a paso, Barcelona, Editorial Teide, S.A. 2nd ed., 1981
1 2 3 4  Hernàndez-Cros, Josep Emili (ed.). Catàleg del Patrimoni Arquitectònic Històrico-Artístic de la Ciutat de Barcelona, Barcelona, Ajuntament de Barcelona, 1987
↑  Bracons, Josep, "Bellesa, harmonia i proporció", Quadern supplement to El País, Barcelona ed., 9.11.2006
| --- | --- |
בקרת זהויות :  NLI: 987007340648605171  LCCN: n2008020217  VIAF: 135547212   WorldCat (עם VIAF): 135547212
לנצ'יה פלאביה

| --- | --- |

 מאפיינים כלליים
 יצרן:  לנצ'יה
 שנות ייצור:  1961–1971
 יחידות שיוצרו:  105,848 
 הרכבה:  איטליה איטליה
 מודל אחריו:  לנצ'יה 2000 (1971-1975)
 מרכב:  4 דלתות, 2 דלתות
 אורך:  4,600 מ"מ
 רוחב:  1,610 מ"מ
 גובה:  1,500 מ"מ
 משקל:  1,152 ק"ג
 בסיס גלגלים:  2,600 מ"מ
 מפרט טכני
 מנוע:  4 צילינדרים 1,500 סמ"ק המפיק 57 כ"ס (1961-1962), 1,500 סמ"ק המפיק 66 כ"ס ו-89 כ"ס (1962), 1,490 סמ"ק המפיק 59 ו-79 כ"ס (1969-1970), 1,488 סמ"ק המפיק 56 ו-75 כ"ס (1963-1968), 1,800 סמ"ק המפיק 68 ו-91 כ"ס (1963-1968), 1,800 סמ"ק (דגם ספורט) המפיק 77 כ"ס ו-104 כ"ס (1963-1967), מנוע הזרקת דלק 1,800 סמ"ק, המפיק 75 כ"ס ו-101 כ"ס (1965-1968), 1,816 סמ"ק המפיק 68 כ"ס ו-91 כ"ס (1969-1970), 1,991 סמ"ק המפיק 84 כ"ס ו-112 כ"ס (1969-1974) (משנת 1971 בדגמי "לנצ'יה 2000"), מנוע הזרקת דלק 1,991 סמ"ק המפיק 93 כ"ס ו-124 כ"ס ((1969-1974) (משנת 1971 בדגמי "לנצ'יה 2000").
 מהירות מרבית:  149 קמ"ש לדגם 1,500 סמ"ק, 181 קמ"ש לדגם 1,991 סמ"ק
 מעצב:  (דגם סדאן - Pietro Castegnero), (דגם קבריולה - Giovanni Michelotti at Vignale), (דגם קופה - פינינפארינה), (דגם ספורט - Ercole Spada at Zagato)
 
לנצ'יה פלאביה 1,800 ספורט, שנת 1967
לנצ'יה פלאביה קופה
לנצ'יה פלאביה (באיטלקית: Lancia Flavia) היא מכונית משפחתית אשר יוצרה על ידי יצרנית הרכב האיטלקית לנצ'יה בין השנים 1961–1971. הדגם יוצר גם בתצורות קופה, ספורט, סופר-ספורט וקבריולה. ה-"לנצ'יה פלאביה" הושקה ב-3 בנובמבר 1960 בסלון המכוניות של טורינו. הדגם הוצג לנשיא הרפובליקה האיטלקית אמינוטורה פנפאני ב-19 בדצמבר 1960.
יוצרו 105,848 יחידות מהדגם "לנצ'יה פלאביה" (כולל "לנצ'יה 2000" בין השנים 1971-1975).
דגם "לנצ'יה פלאביה 1,500" האיץ בין 0-97 קמ"ש ב-18.6 שניות, דגם "לנצ'יה פלאביה 2000" (מנוע הזרקת דלק 1,991 סמ"ק) האיץ בין 0-100 קמ"ש ב-11.4 שניות.
בשנת 2011 חידשה חברת לנצ'יה כחברת בת של קונצרן הרכב האיטלקי פיאט את ייצור דגם ה-"לנצ'יה פלאביה".
חברת לנצ'יה

לנצ'יה (איטלקית: Lancia, מבוטא לנצ'ה) היא חברה איטלקית לייצור מכוניות המהווה מאז שנת 1969 חטיבה בתאגיד פיאט. היא הוקמה בשנת 1906 על ידי וינצ'נזו לנצ'יה. מכוניות החברה הצטיינו בחדשנות הנדסית, פאר וביצועים וזכו להצלחות באירועי ספורט מוטורי. החל משנות ה-90 של המאה ה-20 מוצבו דגמי לנצ'יה כדגמי יוקרה בקבוצת פיאט.
תצורות לנצ'יה פלאביה

4 דלתות - סדאן
2 דלתות - קופה
2 דלתות - ספורט
2 דלתות - סופר ספורט
2 דלתות - קבריולה
תצורות לנצ'יה פלאביה > דגמי לנצ'יה פלאביה

לנצ'יה פלאביה 1500
לנצ'יה פלאביה 1800
לנצ'יה פלאביה 2000
לרעות בגנים

| --- | --- |

עטיפת הספר
 מידע כללי
 מאת:  אהרן הראל
 שפת המקור:  עברית
 סוגה:  רומן 
 הוצאה
 הוצאה:  המחבר, דברי שיר, עמותת כמוך
 תאריך הוצאה:  2013 
 קישורים חיצוניים
 הספרייה הלאומית:  990036115180205171
 
לרעות בגנים הוא רומן מאת הרב אהרן הראל, שיצא לאור על ידי הסופר בהוצאת "דברי שיר" (בשיתוף עם עמותת "כמוך") בשנת 2013. הספר ראשון מסוגו בעיסוקו בהתמודדותם של להט"בים במגזר הדתי-לאומי במתח בין אמונה למשיכה מינית. פרסומו אושר על ידי הרב חיים דרוקמן, הרב רא"ם הכהן והרב אברהם וסרמן.
עלילה

העלילה עוקבת אחר שלוש דמויות הפוגשות זו את זו עם התקדמות העלילה:
צפניה בארי הוא דמות רוחנית, דור שני לניצולי שואה, שעבר בצעירותו תהפוכות בעולמו הרוחני.
דרור הוא סטודנט לפילוסופיה, הומוסקסואל שלא הצליח לשנות את נטייתו בטיפולים ומתמודד עם שאלת מקומה של מיניות בעולמו.
דוריאנה היא נערת זוהר, שחקנית אמריקאית בעלת שורשים יהודים, העוברת מסע גילוי רוחני ומבקרת בישראל.
שלושת הגיבורים מאופיינים בלבטים שהם עוברים ובמסע חיפוש עצמי ורוחני. הספר מחולק לשלושה חלקים המוקדשים כל אחד לאחת מן הדמויות. הרב צפניה, דמות המספר, מתואר כילד שהתייתם מאביו, דור שני לניצולי שואה, שגדל בטבריה ונע בין עולמות שונים, מציונות הדתית אל חסידות סלונים ובחזרה אל הציונות הדתית, ומהעולם הישיבתי אל הטבע והחקלאות, תוך שהוא נקשר בנפשן של דמויות מגוונות, בהן אנשים במסע חיפוש משלהם שמוצאים מרגוע בחוותו ומתמודדים עם נטייה חד מינית. החלק הראשון עוסק בעיקר בהתבגרותו ועיצוב אישיותו שלו לצד התפתחותו הרוחנית, בצל זכרונותיו מאביו וזכר השואה כחוויה פוסט-טראומטית. בחלק השני צפניה פוגש את דרור - צעיר דתי המזדהה כהומוסקסואל, אשר בחר להתחתן עם לסבית, לאחר שנכשלו טיפולים שונים שעבר במטרה להתמודד עם זהותו המינית, ומשקיע את עצמו בלימודי פילוסופיה ומחשבת ישראל. בחלק השלישי מסופר סיפורה של דוריאנה - שחקנית קולנוע הוליוודית הנמצאת בעיצומו של מסע חיפוש אחר משמעות רוחנית ביהדות, שבמהלכו היא פוגשת את צפניה אשר בתורו מפגיש אותה עם דרור כאשר היא מגיעה במיוחד לישראל.
ביקורת

רן שריד כתב "הספר [...] מצליח לעשות את הבלתי יאומן: לחצות את כל הקווים, לדבר על נטיות הפוכות, לספר על זוועות שאול ואף על פי כן להיות הרומן הרוחני הראשון שכולו עבודת השם ואמונה בתום האדם".
הקרימינולוג הלהט"בי הדתי זאב שביידל, שביקר בחריפות את הרב הראל בשל עיסוקו ועמדותיו בנושא להט"ב דתיים, כתב שסגנונו ותוכנו של הספר "מהדהדים את הרב קוק". ושמבחינת הסגנון והלשון, מדובר ב"ספר שהוא מגזרי באופן מובהק. ספר שלא נועד לקורא החרדי ולא לחילוני". בתשובה לשאלה מהו המסר בספר כתב: "אולי התשובה הטובה ביותר היא שהספר נכתב כדי לספר סיפור שאותו חלק מהאנשים רוצים לשמוע. סיפור של הרמוניה שהעובדות לא מקשות עליה קושיות מעצבנות".
הרב אברהם וסרמן (רב קהילת גבורת מרדכי בגבעתיים וראש הכולל בישיבת רמת גן) כתב כי סוגה זו של ספרות במגזר הדתי-לאומי עלולה להתקבל בברכה או בביקורת, משום עצם העיסוק ב"חולין". על ההתקפות בשל עיסוקו של הרב הראל בנושא אמר ש"יש בכך החטאה של עיקר הסיפור – התמודדות עם כאבם של אנשים שאינם מוצאים את עצמם בעולם של חוסר השתייכות, ושל מתח תרבותי בין קצוות".
הערות שוליים

↑  ספר פרוזה ראשון מסוגו מתמודד עם סוגיית ההומואים הדתיים,  באתר כיפה
↑  ממייסדי ההוצאה לאור שהייתה שותפה בהוצאת הספר
↑  "קדושה העולה מן הגיהנום", עיתון "ישראלי"
↑  זאב שביידל, דיון אתי- פניה לרב הראל, באתר על כלל ופרט, ‏2018-07-25
↑  זאב שביידל, מהו המסר ?, באתר על כלל ופרט, ‏2014-03-11
↑  מאורות פריצות וזמירות שבת | זאב שביידל, באתר מוסף "שבת" - לתורה, הגות ספרות ואמנות, ‏2014-03-28
לרקוד

| --- | --- |

כרזת הסרט
 בימוי:  מרק רוזנבאום
 הופק בידי:  מרק רוזנבאום   איתי תמיר
 תסריט:  חיים מרין
 עריכה:  ענת לוברסקי
 שחקנים ראשיים:  אלון אבוטבול   יובל סגל   מיטל דוהן
 מוזיקה:  אמיר שהסאר
 מדינה:  ישראל 
 חברה מפיצה:  טרנספקס הפקות   קרן הקולנוע הישראלי   קשת
 הקרנת בכורה:  2006
 משך הקרנה:  90 דקות
 שפת הסרט:  עברית
 דף הסרט ב־IMDb
 
"לרקוד" הוא סרט קולנוע ישראלי, בבימויו של מרק רוזנבאום, שיצא לאקרנים בשנת 2006. הסרט הופק בסיוע קרן הקולנוע הישראלי, והיה מועמד לפרס אופיר.
עלילה

דבי היא רקדנית בטן העובדת במועדון של גולדי. דבי מאוהבת ביקי, עבריין מסוכן וחברו הטוב של גולדי. הסרט מתחיל בשוד תכשיטים המבוצע על ידי גולדי ויקי. בתום השוד מגלים השנים כי הם שדדו כמה אלפי דולרים, סידור, תפילין וטלית בלבד. יקי מאוכזב מהשלל המועט אולם גולדי רואה בשלל השוד סימן שעליו לחזור בתשובה.
מיטל דוהן
דגנית ברק ויובל סגל
שחקנים

| שחקנ/ית | דמות |
| --- | --- |
מיטל דוהן: דבי
אלון אבוטבול: גולדי
יובל סגל: יקי
אורי קלאוזנר: יוסי
דגנית ברק: חגית
מוני מושונוב: אברם, אביה של דבי
עפרה ויינגרטן: בתיה, אמה של דבי
ניסים לוי: היהלומן
דוד דנינו: הרב בן עזרא
ג'ני פליישר: ויקטור
ריטה שוקרון: שולה, אמו של יקי
מוני בן גיגי: אלי החוקר
: חזי השוטר
אורית מפציר: רקדנית בטן
הערות שוליים

↑  גואל פינטו, סרטים חדשים, באתר הארץ, 10 באוגוסט 2006
↑  עתי"ם, קרן הקולנוע הישראלי משקיעה ב-16 סרטים עלילתיים, באתר הארץ, 2 במאי 2002
↑  גואל פינטו, 19 סרטים יתחרו על פרס אופיר, באתר הארץ, 13 ביוני 2006
לייסי ואן אריק

| --- | --- |

לייסי כאלופת זוגות הנוקאאוטס של TNA, אוגוסט 2010
 לידה:  17 ביולי 1986 (בת 38) דאלאס, טקסס, ארצות הברית
 שם במה:  לייסי ואן אריק
 משקל:  70 ק"ג
 גובה:  1.78 מטר
 מקום מגורים:  לוס אנג'לס, קליפורניה, ארצות הברית
 לאום:  אמריקאי
 קריירה מקצוענית:  15 בספטמבר 2007 – 11 בנובמבר 2010 (3 שנים)
 מאמנים:  סטיב קירן טום פריצ'רד
לייסי דון אדקיסון (באנגלית: Lacey Dawn Adkisson; נולדה ב-17 ביולי 1986) הידועה יותר בשם הבמה שלה, לייסי ואן אריק, היא מתאבקת עבר אמריקאית. היא הבת של קרי ואן אריק והנכדה של פריץ ואן אריק. היא ידועה בעיקר בשל עבודתה בארגון Total Nonstop Action Wrestling‏ (TNA), שבו הייתה פעם אחת אלופת זוגות הנוקאאוטס של TNA.
קריירת היאבקות מקצועית > World Wrestling Entertainment‏ (2007)

אדקיסון חתמה על חוזה פיתוח בארגון ה-WWE באוגוסט 2007, ולאחר מכן נשלחה לארגון הפיתוח Florida Championship Wrestling‏ (FCW). צעד זה הפך אותה למתאבקת דור השלישי הראשונה מבית משפחת ואן אריק. היא ערכה את הבכורה שלה ב-FCW ב-15 בספטמבר, כששימשה כמנג'רית של בילי קידמן, תחת שם הבמה לייסי ואן אריק. עשרה ימים לאחר מכן, היא הופיעה כמלווה לזירה של המתאבק ריאן אוריילי ביחד עם מאריס אולט. ב-9 באוקטובר, ואן אריק הופיעה לראשונה בקרב יחידים ב-FCW, כשהפסידה לנטי ניידהארט. שבועיים לאחר מכן, ואן אריק שימשה כמנג'רית של ויקטוריה קרופורד בקרב של האחרונה נגד ניקול בלה. בהקלטות התוכנית חודש לאחר מכן, ואן אריק, ניידהארט ומאריס אולט הפסידו לקרופורד והתאומות בלה (ברי בלה וניקי בלה). ואן אריק שוחררה מחוזה הפיתוח שלה בשלהי שנת 2007.
בנוסף לכך, היא הופיעה ברסלמניה 25, שנערך ב-5 באפריל 2009, כאשר משפחת ואן אריק הוכנסה להיכל התהילה של ה-WWE. היא נראתה בקהל ביחד עם קווין ואן אריק, שקיבל את הפרס בשם משפחתו.
קריירת היאבקות מקצועית > ארגונים עצמאיים (2008–2010)

ואן אריק ערכה את קרב הבכורה שלה בארגון היאבקות הנשים Women Superstars Uncensored‏ (WSU) ב-7 במרץ 2008, כשניצחה את אנג'ל אורסיני. כמעט שנה בדיוק לאחר מכן, לייסי שבה להיאבקות, כשניצחה שוב את אותה אורסיני. ב-22 במאי, ואן אריק ערכה אץ הופעת הבכורה שלה בארגון ההיאבקות הטקסני Professional Championship Wrestling‏ (PCW), ובו היא חברה לשורות אקשן ג'קסון בניצחונם בקרב זוגות מעורב על מייק פוקס וקלאודיה. לפני כן, היא הופיעה לראשונה בארגון היאבקות טקסני אחר בשם South West Wrestling Alliance‏ (SWWA). ב-7 ביולי, היא ניצחה את צ'ירלידר מליסה במופע של ארגון ההיאבקות Pro Wrestling Revolution‏ (PWR). בדצמבר 2008, היא ניצחה שוב את מליסה בקרב יחידים שהתקיים באותו הארגון.
ב-10 ביולי 2009, ואן אריק ערכה את הבכורה שלה בארגון ההיאבקות Windy City Pro Wrestling‏ (WCPW), כשהיא זכתה באליפות הליידיז של WCPW לאחר קרב מרובע. לעומת זאת, ב-26 בספטמבר, היא ויתרה על התואר לאחר שחתמה בארגון ההיאבקות Total Nonstop Action Wrestling‏ (TNA). בנובמבר של אותה השנה, ואן אריק השתתפה במסע ההופעות האוסטרלי "Hulkamania: Let the Battle Begin", שאותו ארגן האלק הוגאן.
בשנת 2009, ואן אריק החלה לעבוד בארגון היאבקות הנשים Wrestlicious, שהוקם על ידי ג'ימי הארט והחל את פעילותו במרץ 2010. בניגוד לכך, היא הייתה חייבת להשתחרר מהחוזה שלה בארגון לאחר הקלטות הפרקים של העונה הראשונה בשל העובדה שהיא הייתה חתומה בארגון ההיאבקות TNA. היא רשמה את קרב הבכורה שלה ב-17 במרץ בקרב זוגות. ב-7 באפריל, היא השתתפה בקרב באטל רויאל אשר קבע את שתי הטוענות לכתר של Wrestlicious, אך היא הודחה בו על ידי קיקסטארט קייטי. ב-19 במאי, ואן אריק עזרה לאלכסנדרה דה גרייט בקרב הכנעות נגד קיקסטארט קייטי.
חיים אישיים

אדקיסון היא חלק ממשפחת ההיאבקות המפורסמת משפחת ואן אריק. סבה הוא פריץ ואן אריק ואביה הוא קארי ואן אריק. יש לה אחות גדולה בשם הולי ושני בנים: האחד דניאל והאחר טריפ, שנולד ב-30 באוגוסט 2012. בשנת 2016 היא ילדה את בתה הראשונה, ברברה. אדקיסון מנהלת חברת פרסום משלה בדרום קליפורניה. בתחילת שנת 2009, היא אובחנה בדלקת קרום המוח לאחר שהתלוננה על מיגרנה, אך קיבלה טיפול מקיף.
אליפויות והישגים

הישגים בארגון ההיאבקות Total Nonstop Action - TNA
אליפות זוגות הנוקאאוטס של TNA (פעם אחת)  - עם ולווט סקיי ומדיסון ריין
הישגים בארגון ההיאבקות Windy City Pro Wrestling - WCPW
אליפות הליידיז של WCPW (פעם אחת)
הערות שוליים

↑  חדשות TNA: לייסי ואן אריק מודיעה על עזיבתה
↑  לייסי מברכת את הולדת בנה השני
| אלופות זוגות הנוקאאוטס של אימפקט |
| --- | --- | --- |
| 2000 | שריטה וטיילור ויילד |  |
| 2010 | אווסום קונג והאמאדה • The Beautiful People (לייסי ואן אריק, מדיסון ריין וולווט סקיי) • האמאדה וטיילור ויילד • אנג'לינה לאב ווינטר • אמריקה המקסיקנית (רוסיטה ושריטה) • TnT (ברוק טסמאכר וטארה) • גייל קים ומדיסון ריין • אריק יאנג ו-ODB |  |
| 2020 | Fire 'N Flava (קירה הוגאן וטאשה סטילז) • ג'ורדיין גרייס ורייצ'ל אלרינג • Decay (האבוק ורוזמרי) • The IInspiration (ג'סי מקיי וקאסי לי) • The Influence (מדיסון ריין וטניל דאשווד) • רוזמרי וטאיה ואלקירי • VXT (צ'לסי גרין ודיאונה פוראזו) • The Death Dollz (ג'סיקה, רוזמרי וטאיה ואלקירי) (נוכחיות) |  |
ואן אריק (אמצע) כחלק מהביוטיפול פיפל ביחד עם מדיסון ריין (שמאל) וולווט סקיי (ימין) כאלופות זוגות הנוקאאוטס של TNA
ואן אריק (שמאל) וולווט סקיי, יולי 2010
לינדה קריסטל

| --- | --- |

 לידה:  22 בפברואר 1931 בואנוס איירס, ארגנטינה 
 פטירה:  27 ביוני 2020  (בגיל 89) בוורלי הילס, ארצות הברית 
 שם לידה:  מרתה ויקטוריה מויה פגו בורגס
 סוגה מועדפת:  מערבון 
 מדינה:  ארגנטינה, ארצות הברית 
 תקופת הפעילות:  1952–1992 (כ־40 שנה)
 בן או בת זוג:  Tito Gómez 
 מספר צאצאים:  2 
 פרופיל ב-IMDb
 
לינדה קריסטל בתפקיד ויקטוריה מונטויה-קנון בסדרה "The High Chaparral", יולי 1969
לינדה קריסטל (בספרדית: Linda Cristal;‏ 22 בפברואר 1931 – 27 ביוני 2020) הייתה שחקנית ארגנטינאית-אמריקאית. קריסטל היא הזוכה הראשונה בפרס גלובוס הזהב בקטגוריית "השחקנית הטובה ביותר בסדרת דרמה", על תפקידה בסדרת המערבונים "The High Chaparral" (אנ'), כשהפרס הוענק לה ב-1969.
ביוגרפיה

קריסטל נולדה בשם מרתה ויקטוריה מויה פגו בורגס ברוסאריו, ארגנטינה לאב צרפתי, ולאם איטלקייה, וגדלה באירופה איבדה את הוריה בתאונת דרכים קטלנית ממנה שרדה בשנת 1947. היא עסקה במשחק במולדתה בגיל מוקדם מאוד. את תפקידה הראשון באנגלית היא עשתה בשנת 1956 במערבון של ג'ורג' שרמן "Comanche".
היא התפרסמה בראשית שנות ה-60 בזכות תפקידיה בסרט המלחמה "האלמו" של ג'ון ויין בתור המקסיקנית הצעירה פלקה אותה מציל דייווי קרוקט (ויין) והמערבון "שניים רכבו יחדיו" של ג'ון פורד בתור המקסיקנית אלנה דה לה מדריאגה. זמן קצר לאחר מכן הודיעה קריסטל על פרישתה ממשחק על מנת לגדל את שני ילדיה.
היא חזרה לשחק בשנת 1967 כדי להשתתף בסדרת המערבונים "The High Chaparral". היא הופיעה בסדרה במשך 4 עונות בתפקיד ויקטוריה מונטויה-קנון, תפקיד עליו היא זכתה בשנת 1969 בפרס גלובוס הזהב לשחקנית הטובה ביותר בסדרת דרמה. קריסטל הייתה לזוכה הראשונה בהיסטוריה של קטגוריה זו במסגרת טקס גלובוס הזהב.
את הופעתה האחרונה לפני פרישתה הסופית מהתעשייה עשתה קריסטל בשנת 1974 בסרט הפעולה של ריצ'רד פליישר "מר מג'סטיק" לצידו של צ'ארלס ברונסון.
הערות שוליים

↑  Interview with Linda Cristal
↑  ביוגרפיה
| פרס גלובוס הזהב לשחקנית הטובה ביותר בסדרת דרמה |
| --- | --- | --- |
| 1969‏-1980 | לינדה קריסטל (1969) • פגי ליפטון (1970) • פטרישה ניל (1971) • גייל פישר (1972) • לי רמיק (1973) • אנג'י דיקנסון (1974) • לי רמיק (1975) • סוזן בלייקלי (1976) • לסלי אן וורן (1977) • רוזמרי האריס (1978) • נטלי ווד (1979) • יוקו שימאדה (1980) |  |
| 1981‏-2000 | לינדה אוונס/ברברה בל גדס (1981) • ג'ואן קולינס (1982) • ג'יין ויימן (1983) • אנג'לה לאנסברי (1984) • שרון גלס (1985) • אנג'לה לאנסברי (1986) • סוזן דיי (1987) • ג'יל אייקנברי (1988) • אנג'לה לאנסברי (1989) • שרון גלס/פטרישיה ווטיג (1990) • אנג'לה לאנסברי (1991) • רג'ינה טיילור (1992) • קתי בייקר (1993) • קלייר דיינס (1994) • ג'יין סימור (1995) • ג'יליאן אנדרסון (1996) • כריסטין לאטי (1997) • קרי ראסל (1998) • אידי פאלקו (1999) • סילה וורד (2000) |  |
| 2001-היום | ג'ניפר גארנר (2001) • אידי פאלקו (2002) • פרנסס קונרוי (2003) • מרישקה הרגיטאי (2004) • ג'ינה דייוויס (2005) קירה סדג'וויק (2006) • גלן קלוז (2007) • אנה פקווין (2008) • ג'וליאנה מרגוליס (2009) • קייטי סגל (2010) • קלייר דיינס (2011) • קלייר דיינס (2012) • רובין רייט (2013) • רות וילסון (2014) • טראג'י פ. הנסון (2015) • קלייר פוי (2016) • אליזבת מוס (2017) • סנדרה או (2018) • אוליביה קולמן (2019) • אמה קורין (2020) • מקיילה ג'יי רודריגז (2021) • זנדאיה (2022) • שרה סנוק (2023) |  |
| --- | --- |
בקרת זהויות :  BNE: XX1520933  BnF: cb14167357m (data)  GND: 1277668779  ICCU: MILV261318  ISNI: 0000 0000 7824 4348  LCCN: no2003039219  SNAC: w63g872d  SUDOC: 245258558  VIAF: 16910195   WorldCat (עם VIAF): 16910195
ליל המכשפות

| --- | --- |

עטיפת ה-Blu-ray של הסדרה
 מבוסס על:  טרילוגיית "כל הנשמות" מאת דבורה הרקנס
 סוגה:  פנטזיה רומנטיקה דרמה
 כותבים:  קייט ברוק טום פארלי שרלין ג'יימס שרה דולרד
 בימוי:  חואן קרלוס מדינה אליס טרוטון שרה ווקר
 שחקנים:  טרסה פאלמר מת'יו גוד אדוארד בלומל לואיז ברילי מלין בוסקה 
 ארץ מקור:  הממלכה המאוחדת 
 שפות:  אנגלית 
 מספר עונות:  3 
 מספר פרקים:  25 
 הפקה
 מפיקים בפועל:  דבורה הרקנס ג'יין טרנטר אשלי פרעה ג'ולי גרדנר
 חברת הפקה:  Sky Productions
 הפצה:  Sky Vision
 אתר צילומים:  בריטניה איטליה ויילס
 צלמים:  פטרה קורנר
 אורך פרק:  45 דקות
 שידור
 רשת שידור:  Sky One
 רשת שידור בישראל:  yes Action
 תקופת שידור מקורית:  14 בספטמבר 2018 – 18 בפברואר 2022
 קישורים חיצוניים
 אתר רשמי
 דף התוכנית ב-IMDb
 
ליל המכשפות (באנגלית: A Discovery of Witches) היא סדרת טלוויזיה בריטית המבוססת על הטרילוגיה "כל הנשמות" מאת דבורה הרקנס, ושמה הוא כשם הספר הראשון בטרילוגיה. את הסדרה הפיקו Bad Wolf ו-Sky Productions, ומככבים בה טרסה פאלמר, מת'יו גוד, אדוארד בלומל, לואיז ברילי, מאלין בוסקה, איישה הארט, אוון טיל, אלכס קינגסטון, ואלרי פטיפורד. העונה הראשונה של הסדרה, הכוללת שמונה פרקים, שודרה בבריטניה בערוץ Sky One ב-14 בספטמבר 2018. בנובמבר 2018 חודשה הסדרה על ידי Sky One לשתי עונות נוספות. העונה השנייה, בת 10 פרקים, עלתה לשידור בבריטניה ב-8 בינואר 2021 ובארצות הברית ב-9 בינואר של אותה השנה. העונה השלישית והאחרונה עלתה לשידור ב-7 בינואר 2022.
תקציר עלילה

דיאנה בישופ היא היסטוריונית ומכשפה שאינה מעוניינת להשתמש בכוחותיה. היא מגלה כתב יד מכושף בספרייה הבודליינית באוניברסיטת אוקספורד. תגלית זו דוחפת אותה לתוך עולם הכשפים במטרה לפענח את הסודות השמורים בו לגבי יצורים מכושפים. מתיו קלרמון שהוא גנטיקאי וערפד מציע לה עזרה. על אף חוסר האמון רב השנים בין המכשפות לבין הערפדים, הם מצליחים ליצור ברית ויוצאים להגן על הספר ולפתור את התעלומות החבויות בו, תוך כדי התמודדות באיומים של עולם היצורים.
צוות השחקנים > תפקידים ראשיים

טרסה פאלמר – דיאנה בישופ, מכשפה והיסטוריונית מאוניברסיטת ייל שלומדת אלכימיה באוניברסיטת אוקספורד
מת'יו גוד – מת'יו קלרמון, ערפד ופרופסור לביוכימיה
אדוארד בלומל – מרקוס ויטמור, אחד מילדיו של מת'יו קלרמון
לואיז ברילי – ג'יליאן צ'מברלין
מאלין בוסקה – סאטו ז'רבינן
איישה הארט – מרים שפרד
אוון טיל – פיטר נוקס
אלכס קינגסטון – שרה בישופ, דודתה של דיאנה
ואלרי פטיפורד – אמילי מאת'ר, בת הזוג של שרה
טרוור איב – ג'רבר ד'אורילק
לינדזי דאנקן – איבזו דה קלרמון
צוות השחקנים > תפקידי אורח

טניה מודי – אגאתה וילסון
דניאל עזרא – נתנאל וילסון
פרדי ת'ורפ – מת'יו בני
גרג מקיו – המיש אוסבורן
אייסלינג לופטוס – סופי נורמן
אלריקה ג'ונסון – ג'ולייט דורנד
גרג צ'ילין – דומניקו מיקלה
טריסטן גראבל – בולדווין מונטקלר
אדטומיווה אדון – שון
סורקה קיוזאק – מרתה
קלואי דומה – מרידיאנה
פרקים > עונה 1

| מס' בסדרה | מס' בעונה | שם הפרק | בימוי | תסריט | תאריך שידור מקורי |
| --- | --- | --- | --- | --- | --- |
| 1 | 1 | פרק 1 | חואן קרלוס מדינה | קייט ברוק | 14 בספטמבר 2018    |
| 2 | 2 | פרק 2 | חואן קרלוס מדינה | קייט ברוק | 21 בספטמבר 2018    |
| 3 | 3 | פרק 3 | אליס טרוטון | קייט ברוק | 28 בספטמבר 2018    |
| 4 | 4 | פרק 4 | אליס טרוטון | קייט ברוק וטום פארלי | 5 באוקטובר 2018    |
| 5 | 5 | פרק 5 | אליס טרוטון | שרלין ג'יימס | 12 באוקטובר 2018    |
| 6 | 6 | פרק 6 | שרה ווקר | שרלין ג'יימס | 19 באוקטובר 2018    |
| 7 | 7 | פרק 7 | שרה ווקר | שרה דולרד | 26 באוקטובר 2018    |
| 8 | 8 | פרק 8 | שרה ווקר | שרלין ג'יימס | 2 בנובמבר 2018    |
הפקה

ב-2011 רכשה חברת האחים וורנר את זכויות ההפקה של "A Discovery of Witches". הסרט היה בשלבים ראשונים של הפקה, ופורסמו פרטים מעטים כגון חתימה על חוזה עם המחזאי דייוויד אובורן, ועם המפיקים דניס די נובי ואליסון גרינספן.
הערוץ הבריטי Sky One רכש את הזכויות לעיבוד הספרים לטלוויזיה. טרסה פאלמר לוהקה לתפקיד דיאנה בישופ, ומת'יו גוד לוהק לתפקיד מת'יו קלרמון. הצילומים נערכו במשך שישה חודשים והסתיימו ב-16 בפברואר 2018. רוב הצילומים נערכו בוויילס באולפני Bad Wolf.
שידור

שידור הבכורה של הסדרה בבריטניה היה ב-14 בספטמבר 2018 בערוץ Sky One. השידור בסטרימינג ב-NOW TV נעשה יום אחר השידור בטלוויזיה. ההפצה הבינלאומית נוהלה בידי Sky Vision.
העונה השנייה, בת 10 פרקים, עלתה לשידור בבריטניה ב-8 בינואר 2021 ובארצות הברית ב-9 בינואר של אותה השנה. העונה השלישית והאחרונה הפכה זמינה לצפייה ישירה בשלמותה ב-7 בינואר 2022, ולאחר מכן שודרה מדי שבוע בערוץ Sky Max הבריטי.
קבלה וביקורת

הסדרה זכתה לסקירות חיוביות מהמבקרים ששיבחו את העיבוד, את ההפקה ואת הופעתם של השחקנים. באתר Rotten Tomatoes קיבלה הסדרה דירוג של 100% המבוסס על 5 סקירות.
קבלה וביקורת > פרסים

באוקטובר 2018 הייתה הסדרה מועמדת לפרס הטלוויזיה הלאומית בקטגוריית הדרמה החדשה הטובה ביותר.